दा सान्दै आसाम पुलिसा फेग्रा मुवा सोबनाय आरो बाहायनायनि हेंथायै गोख्रों दावहा नांसिनो दंब्लाबो नाथाय फेग्रा मुवा सोबनाय आरो बाहायनायनि हेंथायै दासिमबो जाफुंसार जानायखौ नुनो मोनाखै। बे बेलायाव सोरखारजों लोगोसे समाजनि सांग्रा नोगोरारिफोरा फेग्रा मुवा सोबनाय आरो बाहायनायनि सायाव गोख्रोङै बिफाव लायोब्लासो ड्रागस एबा फेग्रा मुवानिफ्राय उदां जागोन होननानै बुंनो हागोन । मानोना सुबुं समाजाव फेग्रा मुवा सोबनाय आरो बाहायनाय हुदाया मोनसे समाजखौ जौगाहोनायनि सोलाय बेंगुरासो खालामनायखौ नुनो मोनगासिनो दं ।